# Avió

### De Viquipèdia

Un F-16 Fighting Falcon

Un avió (provinent del francès avion, i aquest alhora del llatí avis, au), és una aeronau més pesada que l'aire capaç de volar per l'atmosfera. Conté un cos, on hi viatgen passatgers o càrrega, unes ales que sustenten l'avió a l'aire, i una cua que en permet una millor maniobrabilitat i estabilitat. Per l'ús a que es destinen es poden classificar en avions de passatgers, de càrrega, militars (caces, bombarders, espia...), d'acrobàcia, apagafocs, etc.. Pot estar propulsat per un o més motors, situats al cos o a les ales de l'avió segons el model, o bé no tenir motor (en aquest cas l'avió és un planador).

## [edita] Història

El somni de poder volar comença a la prehistòria, on els primers homes ja es preguntaven com volar. Moltes llegendes i mites de l'antiguitat espliquen histories de vols, com és el cas del vol Grècia d'Ícar. Leonardo da Vinci, entre d'altres inventors visionaris, va disenyar un avió en el segle XV. Amb el primer vol realitzat per el ser humà (Francois Pilatre de Rozier i François d'Arlandes) en un aparell més lleuger que l'aire, un globus. Llavors, el desafiament més gran va pasar a ser la contrucció d'una màquina més pesada que l'aire però que pogués volar pels seus propis medis.

Anys d'investigació per part de moltes persones que volien aconseguir aquell respte, van ser molt pobres i lents, però continuats. El 28 d'agost de 1883, John J. Montgomery va drt ls primera persona en fer un vol controlat amb una màquina més pesada que l'aire, un planador. Altres aviadors que van fer vols semblants en aquella època van ser Otto Lilienthal, Percy Pilcher i Octave Chanute. Després, el francès Clément Ader (1841–1925), va ser el primer que va fer volar un aparell, l´Èol (Eole), amb un motor de vapor.

Aquest enginy ostenta el molt discutit títol de primer aparell més pesat que l'aire capaç d'enlairar-se del terra pels seus propis mitjans (sembla que va recórrer uns 50 m a una altura de 20 cm, el 9 d'octubre de 1890), i el de ser la primera màquina denominada avió, ja que així va ser inscrit pel seu constructor en la patent. De totes maneres és difícil qualificar-lo com a tal, ja que aquest aparell no té gairebé controls amb els quals governar les seves evolucions, a més de comptar amb un disseny de les ales molt semblant a les d'un rat-penat, que com es demostraria més tard, no era el més eficaç.

De manera que, generalment, es considera com el primer avió de la història, el Flyer, dissenyat, construït i pilotat pels germans nord-americans Wright. Wilbur Wright (1867-1912) i Orville Wright (1871-1948) van treballar junts en el desenvolupament de l'Aeronàutica.

L'any 1903 van construir la seva primera hèlix segons càlculs originals. Era un 35% més efectiva que altres hèlix que funcionaven en aquella època.Seguidament van construir un avió de 337 kg amb un motor de 12 CV.

El 17 de desembre de 1903 a Kill Devil Hills, prop de Kitty Hawk a l'estat de Carolina del Nord (EUA), van efectuar el primer vol que va durar uns 12 segons.El Flyer va recórrer uns 35 m a una alçada d'uns 3 m i una velocitat de 48 km/h. Aquell mateix dia, Wilbur Wright va realitzar un vol més llarg que va durar uns 59 segons.

Crítics dels germans Wright afirmen que aquest vol no va tenir testimonis considerables (4 salvavides i un noi), donat l'aïllament en el qual van ser realitzades les proves. Un altre factor que desmereix tal proesa va ser l'ús d'una catapulta, per a l'enlairament de la nau creada pels germans, el Flyer.

El 1905, els Wright van recórrer 25 milles, volant durant 30 minuts sense tocar terra. Altres inventors com Henri Farman, van millorar l'invent dels germans Wright.

De fet, Santos-Dumont va ser realment la primera persona en realitzar un vol en una aeronau més pesada que l'aire per mitjans propis, ja que el Flyer dels germans Wright sol va deixar la necessitat de la catapulta el 1908. Realitzat a París, França el 12 de novembre de 1906, no només va ser ben testimoniat per locals i per la premsa, també per diversos aviadors, autoritats i amb la supervisió del Aeroclub de França.

Malgrat aquestes evidències documentades en la premsa de l'època, Santos Dumont és considerat com el creador de l'aviació moderna només al Brasil, i, en menor escala, a França, Portugal i Catalunya, sent un assumpte molt controvertit fins avui.

## [edita] Veure també

- Aeròstat
- Avió invisible
- Transport supersònic
- Bombarder
- Dirigible
- Hidroavió
- Skycar

## [edita] Enllaços externs

| A Wikimedia Commons hi ha contingut multimèdia relatiu a: Avió

- Informació global dels avions
- Perquè vola un avió?
- Avions de combat militar
- Videos, so, imatges i manuals dels aviones militars
- Aerolinies mundials
- Fotografies de Jets

Obtingut de "http://ca.wikipedia.org../../../a/v/i/Avi%C3%B3.html"

Categoria: Aeronàutica

##### Views

- Article
- Discussió
- Revisió actual

##### Cerca

##### En altres llengües

- Esperanto
- English
- Dansk
- Deutsch
- Español
- Suomi
- Français
- Italiano
- 日本語
- 한국어
- Latina
- Bahasa Melayu
- Nederlands
- Diné bizaad
- Occitan
- Polski
- Português
- Русский
- Simple English
- Slovenčina
- Svenska
- Shqip
- Tiếng Việt
- 中文